Diari Oficial de la Generalitat Valenciana


Sumari del DOGV 6482, del 17-03-2011 (2011/2669)

Notificació de la sentència dictada en el judici de divorci contenciós número 67/2010.
--------------------------------------------------------------------------------------

### Dades del document

Número de DOGV
:   6482

Data del DOGV
:   17-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2669


Organisme emissor
:   Jutjat de Violencia Sobre la Dona Número 1 de Torrevieja

Tipus de document
:   Edicte

Notificació de la sentència dictada en el judici de divorci contenciós número 67/2010. [2011/2669]  
Divorci contenciós 000067/2010  
Magistrat que la dicta: Mariano Carrió Penalva.  
Secretària judicial: Eva María Navarro Simón.  
Part demandant: Consuelo Jaimes Reyes.  
Procuradora: Virtudes Valero Mora.  
Part demandada: Antonio Jesús García Castañeda.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime parcialment la demanda de divorci contenciós, interposada per la procuradora dels tribunals senyora Valero Mora, en nom i representació de la seua patrocinada Consuelo Jaimes Reyes. Contra el seu cònjuge i hui demandat Antonio Jesús García Castañeda declarat en situació legal de rebel·lia processal i:   
- Decretar el divorci dels cònjuges senyora Jaimes Reyes contra el seu cònjuge senyor García Castañeda, amb tots els efectes legals a l'efecte. S'entenen per revocats tots els poders o consentiments que tingueren atorgats entre aquests, fóra quin fóra el seu caràcter i contingut.  
  
- Atorgar exclusivament la pàtria potestat a la mare custòdia en aplicació d'allò preceptuat en l'article 154 del Codi Civil vigent amb vista que el progenitor no custodi ha incomplit amb total despit les seues obligacions com a pare tal i com queda recollit i que no anem a reproduir ací allò establit en l'article anteriorment esmentat. No obstant això, aquest jutjador té l'obligació moral i jurídica de puntualitzar que aquesta mesura no és de cap manera definitiva ni irrecognoscible, si el demandat rebel deposa la seua actitud en l'accepció més àmplia de la paraula, i demostra que una vegada haja recapacitat sobre el seu insòlit i incomprensible procedir pel que fa a la forma i manera d'actuar amb la seua filla. Queda sense efecte la mesura que acabem d'adoptar i podrà compartir novament la...   
- El progenitor no custodi i, en l'actualitat privat també de la filla menor pel que fa a la pàtria potestat compartida i, com dèiem en línies anteriors, l'exerceix des que aquesta resolució judicial s'ha notificada a la mare, haurà de pagar a la seua ex-esposa (pensió alimentària a favor de la menor anomenada A. K. G. J., tots els endarreriments que fins a la data no haja satisfet.  
- Igualment, haurà de pagar en el nom de compte i entitat que a aquest efecte designe la seua exesposa, la suma de dos-cents cinquanta euros mensuals (250. euros mensuals) en concepte d'aliments, dins dels cinc primers dies de cada mes. Aquests s'incrementaran amb la pujada que puga experimentar aquesta tenint en compte l'actualització que anualment experimente les possibles variacions de l'índex de preus de consum.  
- La part actora ratifica la demanda i modifica l'atribució de la pàtria potestat de forma conjunta. Pertoca que la pàtria potestat siga atribuïda en exclusiva a Console Jaimes Reyes amb les obligacions previstes en l'article 154 del Codi Civil. Si es veu infringit per algun progenitor es li pot privar d'aquesta. No se sap on es troba el demandat. La demandant no sap si es troba a Colòmbia, ni ha pogut ser localitzat pel Jutjat. Aquesta privació no serà amb caràcter indefinit si cessa l'incompliment de deures i el demandat apareix i paga els aliments podria rehabilitar-se. La xiqueta té quatre anys i pot haver-hi moltes decisions Importants. Es manté la quantitat sol·licitada en la demanda. El demandat percep 1.600 euros (mil sis-cents euros) de pensió d'invalidesa. La pensió no és abusiva i la demandant se ratifica en la resta.  
  
No pertoca, com citàvem adés, fer cap condemna a costes.  
Notifiqueu aquesta resolució i indiqueu-los que hi poden interposar un recurs d'apel·lació, dins del termini de cinc dies, comptador des del dia següent a la notificació, mitjançant un escrit que cal presentar davant d'aquest mateix Jutjat, perquè en conega i resolga l'Audiència Provincial d'Alacant.  
Una vegada siga ferma aquesta resolució, feu-la saber al Registre Civil Central amb seu a Madrid, als efectes que estableix l'LRC. Tal com s'estableix als efectes que estableix la Llei de Registre Civil.  
Així ho dispose, mane i firme Mariano Carrió Penalva, magistrat jutge del Jutjat de Violència sobre la Dona número 1 de Torrevieja (Alacant) i partit; en done fe».  
Donada, La sentència anterior ha sigut llegida i publicada pel jutge que la va dictar. Mentre celebrava audiència pública en el dia de la data. Jo, el secretari judicial, en done fe.  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència d'ordenació de la secretària judicial de 23 de febrer de 2011, de conformitat amb el que disposen els articles 156.4, 164 i 497.2 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència al demandat rebel.  
  
Torrevieja, 23 de febrer de 2011.- La secretària judicial: Eva María Navarro Simón.